./data/phi0914/phi0011/phi0914.phi0011.perseus-lat2.xml
Titus Livius (Livy)
nec domi tantum indignationes continebant, sed congregabantur       undique ad T  Tatium regem Sabinorum, et legationes eo, quod maximum Tatii nomen       in iis regionibus erat, conveniebant  Caeninenses Crustuminique et Antemnates erant ad quos eius iniuriae       pars pertinebat  lente agere his Tatius Sabinique visi sunt: ipsi       inter se tres populi communiter bellum parant  ne Crustumini quidem atque Antemnates pro ardore iraque Caeninensium       satis se impigre moventInovent ; ita per se ipsum nomen       Caeninum in agrum Romanum impetum facit  sed effuse vastantibus fit obvius cum exercitu Romulus levique       certamine docet vanam sine viribus iram esse  exercitum fundit       fugatque, fusum persequitur: regem in proelio obtruncat et        spoliat; duce hostium occiso urbem primo impetu  capit  inde exercitu victore reducto, ipse, cum factis vir magnificus tum       factorum ostentator haud minor, spolia ducis hostium caesi suspensa fabricate ad       id apte ferculo gerens in Capitolium escendit ibique ea cum ad quercum       pastoribus sacram deposuisset, simul cum dono designavit templo Iovis finis       cognomenque addidit deo  iuppiteruppiter Feretri  inquit,  haec           tibi victor Romulus rex regia arma fero, templumque his regionibus quas modo           animo metatus sum dedico sedem opimis spoliis, quae regibus ducibusque           hostium caesis me auctorem sequentes posteri ferent  haec templi est origo quod primum omnium Romae sacratum est            ita deinde diis visum, nec inritam conditoris templi vocem esse       qua laturos eo spolia posteros nuncupavit, nec multitudine conpotum eius doni       volgari laudem  bina postea inter tot annos, tot bella, opima parta       sunt spolia; adeo rara eius fortuna decoris fuit